CELEX: 62021CB0023
Language: et
Date: 2021-09-23 00:00:00
Title: Kohtuasi C-23/21: Euroopa Kohtu (kuues koda) 23. septembri 2021. aasta määrus (Gericht Erster Instanz Eupeni eelotsusetaotlus – Belgia) – IO versus Wallonische Region (Eelotsusetaotlus – Euroopa Kohtu kodukorra artikkel 99 – ELTL artikkel 49 – Asutamisvabadus – Maanteeliiklus – Ühes liikmesriigis elav juht – Teises liikmesriigis registreeritud sõiduk – Selles teises liikmesriigis asutatud äriühingu juhi ja osaniku käsutusse antud sõiduk – Esimeses liikmesriigis registreerimise kohustus)

20.12.2021   
            
            
               ET
            
            
               Euroopa Liidu Teataja
            
            
               C 513/14
            
         
      Euroopa Kohtu (kuues koda) 23. septembri 2021. aasta määrus (Gericht Erster Instanz Eupeni eelotsusetaotlus – Belgia) – IO versus Wallonische Region
      (Kohtuasi C-23/21) (1)
      
      (Eelotsusetaotlus - Euroopa Kohtu kodukorra artikkel 99 - ELTL artikkel 49 - Asutamisvabadus - Maanteeliiklus - Ühes liikmesriigis elav juht - Teises liikmesriigis registreeritud sõiduk - Selles teises liikmesriigis asutatud äriühingu juhi ja osaniku käsutusse antud sõiduk - Esimeses liikmesriigis registreerimise kohustus)
      (2021/C 513/21)
      Kohtumenetluse keel: saksa
      
         Eelotsusetaotluse esitanud kohus
      
      Gericht Erster Instanz Eupen
      
         Põhikohtuasja menetluse pooled
      
      
         Kaebaja: IO
      
         Vastustaja: Wallonische Region
      
         Resolutsioon
      
      
                  1)
               
               
                  ELTL artiklit 49 tuleb tõlgendada nii, et sellega on vastuolus liikmesriigi õigusnorm, mille kohaselt selles liikmesriigis elav äriühingu juht või füüsilisest isikust ettevõtja võib kasutada erandit kohustustest registreerida nimetatud liikmesriigis sõiduk, mis on registreeritud teises liikmesriigis ja mille on tema käsutusse andnud juriidilisest isikust või juriidilise isiku staatuseta äriühing, ainult juhul, kui kõnealuses sõidukis on kogu aeg kaasas dokumendid, mis tõendavad, et asjaomane isik vastab selle erandi kohaldamise tingimustele.
               
            
                  2)
               
               
                  ELTL artiklit 49 tuleb tõlgendada nii, et sellega on vastuolus liikmesriigi õigusnorm, mille kohaselt on selles liikmesriigis elav äriühingu osanikust juht, kes ei saa teises liikmesriigis asuvalt äriühingult töötasu ega tulu, kohustatud registreerima esimesena nimetatud liikmesriigis sõiduki, mille see äriühing on tema käsutusse andnud, ilma et tal oleks võimalik tõendada oma tegelikku rolli nimetatud äriühingus, tingimusel et sõiduk ei ole ette nähtud alaliseks kasutamiseks peamiselt esimeses liikmesriigis ja et seda ei kasutata ka tegelikult nii.
               
            
         (1)  ELT C 128, 12.4.2021.